CELEX: 62021TN0714
Language: fi
Date: 2021-11-04 00:00:00
Title: Asia T-714/21: Kanne 4.11.2021 – AL v. komissio

31.1.2022   
            
            
               FI
            
            
               Euroopan unionin virallinen lehti
            
            
               C 51/33
            
         
      Kanne 4.11.2021 – AL v. komissio
      (Asia T-714/21)
      (2022/C 51/46)
      Oikeudenkäyntikieli: englanti
      
         Asianosaiset
      
      
         Kantaja: AL (edustaja: asianajaja R. Rata)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ensisijaisesti kumoamaan vastaajan 4.8.2021 päivätyn päätöksen (ref. Ares (2021) 4962656), joka on annettu vastauksena kantajan 9.4.2021 tekemään, 90 artiklan 2 kohdassa tarkoitettuun valitukseen, joka koski PMO:n 11.1.2021 tekemää päätöstä (1)
                  
               
            
                  —
               
               
                  velvoittamaan vastaajan paljastamaan ja esittämään (i) asiakirjatodisteet, jotka liittyvät PMO:n 21.11.2019 tekemän päätöksen perustana olleeseen laskelmaan ja (ii) ”henkilöstöhallinnon pääosaston toiseen valitukseen antaman vastauksen”, jota PMO on lainannut osittain 8.10.2020 päivätyssä sähköpostiviestissä, koko sisällön
               
            
                  —
               
               
                  velvoittamaan vastaajan määrittämään 1.11.2020-30.9.2021 väliseltä ajalta oletetut elatuskustannukset, jotka perustuvat siihen, että kantajan äiti asuu Belgiassa
               
            
                  —
               
               
                  velvoittamaan vastaajan maksamaan lapseen rinnastettavasta kantajan äidistä perhe-etuutta 1.11.2020-30.9.2021 väliseltä ajalta ja
               
            
                  —
               
               
                  velvoittamaan vastaajan vastaamaan omista oikeudenkäyntikuluistaan ja korvaamaan kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1.
               
               
                  Ensimmäisen kanneperusteen mukaan vastaaja on rikkonut henkilöstösääntöjen liitteessä VII olevaa 2 artiklan 4 kohtaa ja 15.4.2014 annettua komission päätöstä huollettavana olevaan lapseen rinnastettavia henkilöitä koskevista yleisistä täytäntöönpanosäännöistä, koska vastaaja on kantajan äidin elatuskustannuksia laskiessaan arvioinut virheellisesti, että kantajan äidin asuinpaikka oli Romaniassa eikä Belgiassa. Komissio teki myös virheen määrittäessään kantajan äidin elatuskustannukset siten, että ne vastasivat 50 prosenttia palkkaluokan AST 1 ensimmäisen palkkatason virkamiehen peruspalkasta korjattuna Romaniassa sovellettavalla korjauskertoimella; kantajan äiti asuu pysyvästi kantajan kotitaloudessa ja tämä vuoksi huomioon olisi pitänyt ottaa 40 prosenttia kyseisestä peruspalkasta (ilman korjausta).
               
            
                  2.
               
               
                  Toisen kanneperusteen mukaan henkilöstösääntöjen 85 artiklaa on rikottu, koska kantaja ei ollut tietoinen siitä, että asianmukaista syytä huollettavana olevaan lapseen rinnastettavasta henkilöstä maksettavaan lisään ei 1.11.2019-31.10.2020 välisenä aikana ollut, ja koska liian suuret maksut eivät selvästikään olleet sellaisia, että hän ei olisi voinut olla tietämätön niistä.
               
            
         (1)  Huomautus: Riidanalainen päätös koskee Euroopan unionin virkamiehiin sovellettavien henkilöstösääntöjen liitteessä VII olevassa 2 artiklan 4 kohdassa tarkoitettujen perhe-etuuksien maksamista.